|  |  |
| --- | --- |
| Številka:03204-2/2011-1 |  |
| Datum:27.6.2011 |  |
|  |  |
|   |  |

**Z A P I S N I K**

3. seje Komisije za mednarodne odnose,

ki je bila v ponedeljek, 27. junija 2011, ob 14.00 uri

v Banketni dvorani, Magistrat, Mestni trg 1

|  |  |
| --- | --- |
| **Navzoči:** | Roman JAKIČ, Tjaša FICKO, Aleš KARDLEJ, Marko ŠIŠKA, dr. Slavko ZIHERL |
| **Odsotni:** | Mitja MERŠOL, Peter VILFAN (opr) |
| **Ostali navzoči:** | Tanja DODIG SODNIK, vodja, OMOP; Mojca SLOVENC, Klement ČEPON, OMOP; Mojca KUCLER DOLINAR, svetnica MS MOL, Julijana ŽIBERT, svetnica MS MOL, Nives CESAR, svetnica MS MOL; Katja BUTINA, RRA LUR, Liljana Madjar, direktorica RRA LUR; Irena STRELEC, SODMS |

**Dnevni red:**

1. Obravnava Zapisnika 2. seje komisije
2. Predstavitev aktivnosti Regionalne Razvojne Agencije Ljubljanske Urbane Regije pri izvajanju EU projektov in pridobivanju EU sredstev.
3. Pregled tekoče mednarodne dejavnosti Mestne občine Ljubljana
4. Poročilo o Slovenskem mestu v Londonu
5. Sporazum z Dunajem (okvirno besedilo sporazuma)
6. Chengdu - poročilo o obisku
7. Predstavitev Ljubljane v Budimpešti
8. Predlog pobratenja s Cape Townom
9. Pobuda Pule, R Hrvaška – Pismo namere o sodelovanju med Pulo in Ljubljano
10. Pobuda o sodelovanju ljubljanskih OŠ  s slovenskimi šolarji na Tržaškem
11. Mnenje o ponovnem sodelovanju Ljubljane v mednarodni organizaciji UCLG (Združena mesta in lokalne oblasti)
12. Razno.

Predsednik je predlagal umik 5. točke dnevnega reda, ker je gradivo v procesu izdelave, ostale točke se preštevilčijo.

Predsedujoči je dal predlagani dnevni red na glasovanje:

|  |
| --- |
| **Sklep** |

Sprejme se dnevni red, skupaj s predlogom za umik točke.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red  | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/1**

**OBRAVNAVA ZAPISNIKA 2. SEJE KOMISIJE**

Razprave ni bilo.

Predsedujoči je dal na glasovanje naslednji

**SKLEP:**

**Komisija za mednarodne odnose sprejme Zapisnik 2. seje komisije v predlaganem besedilu.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani sklep | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/2**

**PREDSTAVITEV AKTIVNOSTI REGIONALNE RAZVOJNE AGENCIJE LJUBLJANSKE URBANE REGIJE PRI IZVAJANJU EU PROJEKTOV IN PRIDOBIVANJU EU SREDSTEV**

Gradivo je predstavila Lilijana MADJAR, direktorica agencije.

V razpravi so sodelovali:

1. Roman JAKIČ, ki ga je zanimalo črpanje EU sredstev za kmetijstvo

2. Mojca KUCLER DOLINAR je zastavila sledeča vprašanja:

a)Kdo vse črpa sredstva iz skladov EU kot npr. Sklad za razvoj regij ali Kohezijski skladi?

Odgovorila je Lilijana Madjar.

Sprejet je biol naslednji **Predlog:**

**Zbrani podatki o črpanju sredstev iz skladov EU v Ljubljanski urbani regiji, ki jih zbira LLA LUR, bodo posredovani naslovniku.**

b)Kaj konkretno pomeni za Ljubljano in njene zavode sodelovanje v projektu Kreativna mesta?

Lilijana Madjar je odgovorila, da je iz skromnih sredstev opravljena Swot analiza, da je bilo mesto gostitelj Mednarodne konference Kreativne industrije s 170 udeleženci, da se sodelovanje razvija v smeri pomoči začetnikom v poslovanju ter se poudarja povezovanje znanosti in podjetnikov.

c)Regionalne štipendije?

V odgovoru je Lilijana MADJAR poudarila, da je v Ljubljanski urbani regiji za tovrstno štipendiranje najmanj interesa tako pri delodajalcih kot pri potencialnih štipendistih.

d) Mojca KUCLER DOLINAR je prisotne seznanila še s pobudo Društva prijateljev sv. Jakoba, da se poveže pohodniška, romarska, pot Sv. Jakoba s podobnimi, obstoječimi potmi sosednih držav.

3. Nives CESAR, članica komisije je ponovila svojo **pobudo,da se:**

**V vsakem oddelku in odseku Mestne uprave zadolži oseba, ki naj skupaj z RRA LUR spremlja možnosti in priložnosti sodelovanja, financiranja, projektnega vključevanja mesta v tokovih EU.**

4. Tjašo FICKO je zanimalo ali se bodo kriteriji za dodeljevanje sredstev kaj spremenil?

V odgovoru je direktorica agencije pojasnila, da se pripravlja nova metodologija izračuna indexa razvojne ogroženosti (Eurov na prebivalca), ki je trenutno za Ljubljansko urbano regijo zelo neugoden.

**AD/3**

**PREGLED O TEKOČI MEDNARODNI AKTIVNOSTI MESTNE OBČINE LJUBLJANA**

Gradiva je predstavila Tanja DODIG SODNIK. Predstavitev je dopolnil Roman JAKIČ.

V razpravi so sodelovali: Tanja DODIG SODNIK, Roman JAKIČ.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose se je seznanila s pregledom mednarodne aktivnosti MOL.

**AD/4**

**POROČILO O SLOVENSKEM MESTU V LONDONU**

Gradiva je predstavila Tanja DODIG SODNIK.

V razpravi so sodelovali: Tjaša FICKO, Tanja DODIG SODNIK, Roman JAKIČ.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose naj skupaj s Turizmom Ljubljana oblikuje načrt in strategijo predstavitve mesta v okviru Olimpijskega mesta v Londonu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/5**

**CHENGDU - POROČILO O OBISKU**

Potek kratkega obiska ljubljanske delegacije sta predstavila Tanja DODIG SODNIK in Roman JAKIČ.

V razpravi so sodelovali: Tjaša FICKO, Tanja DODIG SODNIK, Roman JAKIČ. Aleša KARDELJA je zanimalo zakaj se delegacija ni srečala s predstavniki slovenske skupnosti v Chengduju. Klement ČEPON je razložil neorganiziranost te skupnosti in prosil Aleša KARDELJA tudi za naslove morebitnih kontaktov.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose se je seznanila s Poročilom o obisku ljubljanske delegacije v Chengduju.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/6**

**PREDSTAVITEV LJUBLJANE V BUDIMPEŠTI**

Gradivo sta predstavila Tanja DODIG SODNIK in Roman JAKIČ.

Tjaša FICKO je podala dodatno obrazložitev o tem, da je sodelovanje zastavljeno široko in zajema tako gospodarstvo kot kulturo, šport, turizem.

Predsedujoči je dal na glasovanje naslednji

|  |
| --- |
| **SKLEP** |
|  |

Komisija za mednarodne odnose se je seznanila s Poročilom o sodelovanju med Mestom Ljubljane in Budimpešta.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/7**

**PREDLOG POBRATENJA S CAPE TOWNOM**

Gradivo je predstavila Tanja DODIG SODNIK.

V razpravi so sodelovali: Tanja DODIG SODNIK, Klement ČEPON, Boris ZIHERL, Aleš KARDELJ, Marko ŠIŠKA, Tjaša FICKO, Mojca SLOVENC, Roman JAKIČ.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose meni, da naj formalno veljavno pobudo sodelovanja med mestoma z navedbo konkretnih področij in projektov sodelovanja pripravi Cape Town, saj je za takšno aktivno vrsto mednarodnega sodelovanja Mestna občina Ljubljana tudi zainteresirana.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/8**

**POBUDA PULE, R HRVAŠKA – PISMO NAMERE O SODELOVANJU MED PULO IN LJUBLJANO**

Gradivo je predstavila Mojca SLOVENC.

V razpravi so sodelovali: Tanja DODIG SODNIK, Mojca SLOVENC, Roman JAKIČ.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose meni, da je sodelovanje med Mestom Ljubljano in Pulo, R Hrvaška, dobrodošlo, vendar s strani MS MOL vezano predvsem na podporo projektom sodelovanja med posameznimi subjekti iz obeh mest na področjih skupnega interesa.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/9**

**POBUDA O SODELOVANJU LJUBLJANSKIH OŠ  S SLOVENSKIMI ŠOLARJI NA TRŽAŠKEM**

Gradivo je predstavila Mojca SLOVENC.

V razpravi so sodelovali: Tjaša FICKO, Tanja DODIG SODNIK, Mojca SLOVENC, Roman JAKIČ, Aleš KARDELJ.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose meni, da naj Odsek za mednarodne odnose in protokol, skupaj s Oddelkom za kulturo, Oddelkom za predšolsko vzgojo in izobraževanje, z generalno konzulko v Trstu, opredeli elemente sodelovanja med osnovnošolci slovenskih šol na Tržaškem in ljubljanskimi osnovnošolci. Določi naj se konkretna šola in komisija za namen povezovanja predlaga OŠ Vič, na Tržaški cesti v Ljubljani.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/10**

**MNENJE O PONOVNEM SODELOVANJU LJUBLJANE V MEDNARODNI ORGANIZACIJI UCLG (ZDRUŽENA MESTA IN LOKALNE OBLASTI)**

Gradivo je predstavil Klement ČEPON.

V razpravi so sodelovali: Tjaša FICKO, Roman JAKIČ, Tanja DODIG SODNIK, Klement ČEPON.

Predsedujoči je dal na glasovanje naslednji

|  |
| --- |
| **SKLEP:** |
|  |

Komisija za mednarodne odnose meni, da sodelovanje in aktivna participacija Mestne občine Ljubljana na najrazličnejših mednarodnih področjih uveljavljanja interesov mesta, ni pogojena s članstvom v mednarodnih organizacijah, zato ne podpira ponovne vključitve mesta v UCLG.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| SKLEP | **JE** | bil sprejet s | **5** | glasovi ZA, | **0** | glasovi PROTI od | **5** | navzočih. |

**AD/11**

**RAZNO**

1. Obvestilo o izstopu MS MOL iz mednarodne organizacije Global Cities Dialogue
2. Obvestilo o poteku natečaja za najboljšo mladinsko fotografijo Eurocities.

S tem je bil dnevni red izčrpan.

Seja je bila končana ob 15.30

Zapisala:

mag. Irena Strelec Predsednik:

 Roman JAKIČ